Udruženje sportskih robolovaca “Šaran” Palić

PRAVILNIK JEZERA TRESETIŠTE

Obaveza svakog sportskog ribolovca je:

* da se po dolasku na jezero prijavi čuvarskoj službi;
* nakon prijave ribolovac odlazi na rezervisanu poziciju, istovara vozilo i nakon toga ga vrati na obeleženo parking mesto;
* vozila koja se neće koristiti za odlazak sa jezera u toku ribolova mogu ostati unutar dvorišta na obeleženom parkingu;
* vozila koja cirkulišu tokom ribolova se moraju ostaviti na obeležen parking van dvorišta jezera;
* na zahtev čuvarske službe ribolovac je dužan da dozvoli pregled pribora, opreme, sistema i hrane za ribu;
* nakon završenog ribolova ribolovac je dužan da odlazak prijavi čuvarskoj službi i dozvoli kontrolu, odnosno pregled vozila;

Ribolovac ne može započeti ribolov bez obavezne opreme u koju spadaju:

* meredov za prihvat ribe sa gusto pletenom mrežicom;
* antiseptic sprej za dezinfekciju ribe;

Ostala pravila sportskog ribolova na jezeru Tresetište:

* ribolov se obavlja iskljucivo sa označenih ribolovnih pozicija;
* minimalna dozvoljena debljina najlona je 0,30 mm;
* obavezna je upotreba sistema čija konstrukcija mora omogućiti ribi da se što lakše oslobodi olova i predveza, ukoliko dođe do kidanja sistema;
* zabranjena je upotreba fiksnih ili polufiksnih sistema: “leade core”, “ zig-rig“ i “shock leader“;
* maksimalna dužina predveza je 30 cm;
* dnevni ribolov se organizuje od 06 do18 časova;
* rezervisanje samo noćnog ribolova od18 do 06 časova nije moguće;
* jedan ribolovac obavlja ribolov sa maksimalno 4 štapa, po sistemu jedan štap - jedna udica;
* na poziciji je moguć ribolov dva ribolovca sa dve garniture stapova (3+3);
* kadice - kolevke je pre odlaganja ribe u njih obavezno obilno pokvasiti vodom;
* fotografisanje ulova je moguće isključivo iznad kadice u klečećem položaju uz strogo poštovanje pravila o humanom držanju ribe;
* ribolovac je nakon ulova dužan da ribu u što kraćem vremenskom periodu vratiti u vodu, naročito tokom letnjih meseci;
* najstrozije je zabranjeno hvatanje ribe za škrge, oči ili bilo kakvo nehumano ponašanje prema ribi;
* svako namerno i nehumano ponašanje prema ribi bice naplaceno 5.000,00 dinara po kilogramu ribe, a ribolovac koji prekrši ovo pravilo će trajno biti udaljen sa jezera;
* zabranjena je upotreba brodića-čamaca za prihranu ribe i razvlačenje sistema;
* zabranjeno je hranjenje ribe nekuvanim, suvim kukuruzom, nedovoljno kuvanim kukuruzom (sva zrna kukuruza moraju biti raskuvana), sa prokislom, fermentisanom ili preslanom hranom;
* strogo je zabranjeno nošenje bilo koje vrste ribe sa jezera;
* zabranjeno je grejanje na struju, kao i upotreba uređaja koji su veliki potrošači struje (elekrtični roštilji i rešoi, na primer):
* zabranjeno je loženje vatre na jezeru, preporučuje se upotreba plinskih gorionika i plinskih roštilja;
* zabranjena je glasna muzika, kao i neprimereno ponašanje na jezeru;
* nakon ribolova, riblovac je dužan da boks, odnosno ribolovnu poziciju ostavi u čistom i urednom stanju, a svo smeće je dužan odložiti u kante za otpatke postavljene na poziciji.

**DOBRODOŠLI NA JEZERO TRESETIŠTE!**